Κωνσταντίνος Τράγκας

Ο Dr. Κωνσταντίνος Τράγκας (1896-1981) από τους κορυφαίους έλληνες γιατρούς, διεθνώς αναγνωρισμένος, ήταν ο πρώτος έλληνας που άσκησε τη μέθοδο του Βελονισμού. Σπούδασε στην Ιατρική Σχολή του Πανεπιστημίου Αθηνών (ΕΚΠΑ), ειδικεύτηκε ως Χειρούργος Ουρολόγος στο Παρίσι, όπου και γνώρισε τη βελονοθεραπεία.

 Ο Dr. Κωνσταντίνος Τράγκας του Νικολάου και της Χριστίνας, γεννήθηκε στην Αθήνα, 1 Αυγούστου 1896. Κατάγεται από την Αναβρυτή Λακωνίας, η μητέρα του ήταν μαία. Αδέρφια: Θάνος Τράγκας (Σκηνοθέτης), Ιωάννης Τράγκας (Ιατρός-γυναικολόγος) πατέρας του γνωστού δημοσιογράφου Γιώργου Τράγκα, Γιώργος Ν. Τράγκας και Αντώνης Τράγκας γνωστοί δικηγόροι και μία αδερφή Αντιγόνη Τράγκα επίσης δικηγόρος Μεγάλωσε στην οδό Θερμοπυλών 50 στο Μεταξουργείο. Παντρεύτηκε, 7 Ιουλίου 1947 στον ιερό ναό του Αγίου Στέφανου Παρισίων τη Madeleine Claude (Μαγδαληνή Τράγκα) γεννημένη το 1910 στο Βέρνο Νορμανδίας. Ο ίδιος δεν απέκτησε ποτέ απογόνους. Κατά τη διαμονή του στην Αθήνα έμενε στην, Ιουλιανού 25, Πεδίο Άρεως, όπου διατηρούσε και προσωπικό ιατρείο. Πέθανε 18 Ιουλίου 1981 στο Νοσηλευτικό Κέντρον «Κυανούς Σταυρός» Βασ. Σοφία 102, Αθήνα, ενώ η κηδεία του έγινε στο Α’ Νεκροταφείο Αθηνών. Διατηρούσε μια υγιεινή ζωή, μακρία από καταχρήσεις όπως αλκοόλ, τσιγάρα, αναψυκτικά, γλυκά. Λάτρευε το θαλάσσιο σκι. Ενώ θεωρούσε πως είχε εξαιρετική υπομονή επειδή η μητέρα του για να τον σώσει ως άρρωστο νεογνό του χορηγούσε γαϊδουρινό γάλα. Σπούδασε γενική Ιατρική στο Πανεπιστήμιο Αθηνών (ΕΚΠΑ) έως το 1920. Μετεκπαιδεύτηκε και σπούδασε στη Γαλλία, και ειδικότερα στο Παρίσι το 1920 στο Νοσοκομείο του Αγίου Ιωσήφ (St. Joseph de Paris), υπό την ηγεσία των διεθνούς φήμης καθηγητών χειρουργών – ουρολόγων ΠΑΠΕΝ, ΕΡΕΠΙΣΟΦ και ΝΤΕ ΜΠΕΡΙΝΕ. Στο Παρίσι άσκησε την ιατρική, διακρίθηκε επιστημονικά με τον τίτλο του MONITEF της Ουρολογικής Σχολής Παρισίων. Όπου επί τριάντα χρόνια ειδικεύτηκε ως χειρούργος ουρολόγος, ως ενδοκρινολόγος και ως γεροντολόγος. Στο Παρίσι επηρεάστηκε βαθιά από ένα συμβάν ετοιμοθάνατου αρρώστου στο οποίο έγινε μάρτυρας. Η ιατρική που γνώριζε δεν μπορούσε να βοηθήσει, θεραπεύτηκε με τη μέθοδο του Βελονισμού. Παρεκινήθηκε τότε από γάλλους ιατρούς, που ασκούσαν τον Βελονισμό να μαθητεύσει παρ’ αυτούς επί μακρόν, να γνωρίσει και να εφαρμόσει τον Βελονισμό στη γενέτειρά του, ως μέσο θεραπευτικόν με άριστα αποτελέσματα. Ασχολείται και αφοσιώνεται στη μέθοδο αυτή την υπόλοιπη ζωή του. Ήταν ο πρώτος Έλληνας ιατρός που από το 1949 εφάρμοζε τη Βελονοθεραπεία στην Ελλάδα, με αμέτρητες επιτυχίες, όπου και λαμβάνει τιμητικές διακρίσεις διεθνώς. Σύμφωνα με τον ίδιο ο Βελονισμός έγινε γνωστός παγκοσμίως και ιδιαίτερα στην Ελλάδα μετά την επίσκεψη του Προέδρου Νίξον στην Κίνα το 1972, όπου και θεραπεύτηκε. Αναγνωρίζεται ευρέως ως ο πρώτος έλληνας βελονοθεραπευτής, σε σχετικά βιβλία και άρθρα του διαδικτύου. Σύμβουλος της Ουρολογικής Κλινικής De Necker Διευθυντής του Νοσοκομείου St. Joseph de Paris. Μέλος του Διεθνούς Βελονισμού, Μέλος της Ακαδημίας της Κορέας, Μέλος του συμβουλίου της Ακαδημίας της Κορέας, Αντιπρόεδρος της παγκόσμιας Ακαδημίας Βελονισμού. Αφιερώθηκε προς τιμήν του η τριακονταετή επέτειος από συστάσεως της Διεθνούς Εταιρείας Βελονισμού, ετών 1943-1973. Επιστρέφει και κατοικεί μόνιμα στην Ελλάδα από το 1949 και υπό την αιγίδα του Ιατρικού Συλλόγου Αθηνών, ασκεί στην Αθήνα το επάγγελμα του ιατρού, ειδικότερα του ουρολόγου ιατρού. Φυσικά στην Αθήνα συνέχισε το ιατρικό επάγγελμα, και εφαρμόζε στους ασθενείς του ιατρείου τους. σε όσους είχαν ανάγκη θεραπείας, μέσω αυτού και τον Βελονισμό. Πολλοί επιφανείς και μή Αθηναίοι προσέρχονται και θεραπεύονται. Με τίτλο «Αι θαυματουργαί βελόνες» το υπ' αριθμόν 1006 περιοδικό Ταχυδρόμος της 27/7/1973, στις σελ. 56-57, δημοσιεύει αφιέρωμα στον ίδιο και γενικότερα στον Βελονισμό. Αποποιείται το συγκεκριμένο άρθρο ως εκλαϊκευμένο από τον δημοσιογράφο, ενώ ισχυρίζεται ότι ποτέ δεν είδε το τελικό κείμενο πριν τη δημοσίευσή του. Το συγκεκριμένο άρθρο γίνεται αφορμή διένεξης με τον Ιατρικό Σύλλογο Αθηνών, κατά παράβαση του κώδικά προσέλκυσης πελατείας. Ο ίδιος ισχυρίζεται ότι δεν είχε ποτέ ανάγκη από κάποια διαφήμιση, καθώς το ιατρείο του ήταν πλήρες από την κοσμοσυρροή.